‘৯ ফেব্রুয়ারি আমাদের মেয়ের জন্মদিন’,সকলকে পথে নামার আর্জি অভয়ার মা-বাবার

কলকাতা: দীর্ঘ ৬ মাস অতিক্রান্ত মেয়ের উপর হওয়া পাশবিক অত্যাচারের বিচার চেয়ে পথে রয়েছেন আরজি করের (RG Kar Case) নির্যাতিতার মা-বাবা (Abhaya parents)। ৯ ফ্রেব্রুয়ারি, মেয়ের জন্মদিনে সকলকে পথে নামার আর্জি অভয়ার মা-বাবার। ইতিমধ্যেই পেরিয়ে গিয়েছে অনেকটা সময়। সিবিআইয়ের তথ্য ও প্রমাণের ভিত্তিতে শিয়ালদহ আদালত এই ঘটনার মূল অভিযুক্ত সঞ্জয় রায়কে আমৃত্যু কারাদণ্ডে দণ্ডিত করেছে। যদিও এই রায় খুশি নন নির্যাতিতার মা-বাবা। তাঁদের দাবি এই ঘটনায় সঞ্জয় একা যুক্ত নন, এর সঙ্গে আরও অনেকে যুক্ত রয়েছেন। তারা বাইরে ঘুরে বেরাচ্ছে। দোষীদের খুঁজে বের করে তাঁদের উপযুক্ত শাস্তি দিতে হবে। এবার অভয়ার জন্মদিনে সঠিক বিচারের দাবিতে পথে নামার আর্জি জানালেন নিহত চিকিৎসকের মা-বাবা।

আরও পড়ুন: বিজিবিএস: মুখ্যসচিবের নেতৃত্বে বিশেষ কমিটি, জানালেন মুখ্যমন্ত্রী

তাঁদের মেয়েকে নৃশংসভাবে খুন করা হয়েছিল গত বছরের ৯ অগস্ট। আগামী ৯ ফেব্রুয়ারি আরজি করের ঘটনার ৬ মাস পূর্ণ হবে। আর সেইদিনই সেই নির্যাতিতা চিকিৎসকের জন্মদিন। অভয়ারা জন্মদিনে বড় আন্দোলনের ডাক দিলেন তাঁর বাবা-মা। সাধারণ মানুষকে রাস্তায় নামার আহ্বান জানালেন। তাঁরা ‘বিচার না পাওয়ার’ প্রতিবাদে রাস্তায় নামবেন।

নির্যাতিতার মা বলেন, ‘আমাদের মেয়ের মৃত্যুর ৬ মাসের মাথায় তার জন্মদিন। এখনও আমাদের মেয়ের বিচার অধরা। ৯ ফ্রেব্রুয়ারি আমরা রাস্তায় থাকব। গত ৬ মাস ধরে আমার মেয়ের জন্য বিচার চেয়ে সবাই আমাদের সঙ্গে ছিল। বৃহত্তর পরিবারের কাছে আবেদন, ৯ ফেব্রুয়ারি রাস্তায় নামুন।’ নির্যাতিতার জন্মদিনে কর্মক্ষেত্র বা বাড়িতে ১টা করে ফুলগাছ লাগানোর আহ্বান জানালেন তাঁর মা। তাঁর কথায়, ‘আমাদের মেয়ে ফুলগাছ ভালবাসত।’

অন্য খবর দেখুন